 Ugu dambayntii waxaa xafladdii saaka fagaaraha hore ee madaxtooyada Moi lagu qabtay ka hadlay madaxweeyne Moi oo madaxdii soomaaliyeed ee hor fadhidey u sheegay inay ballan qaadeen inay nabadda xoojiyaan, inay isu socodka gargaarka bani adaninimo nabad gelyadiisa gacan ka gaystaan, inaad xabadda joojisaan iwm, wuxuuna yidhi: waxaa wanaagsan oo lagama maarmaan ah inaad ballan qaadkan ka dhabaysaan, weliba waxaa wacan inaad Muqdisho ka degtaan oo dekadda furtaan, Madaxweeyne Moi wuxuu sheegay in haddii ay soomaaliya nabadoowdo ay soomaliya iyo Kenya iskaashi dhaqaale yeelan karaan, sidaas oo kalena laga rabo inay nabdoonaadan wadamada geeska afrika sida Suudaan oo kale, Madaxweeynaha martida loo yahay wuxuu xusay inuu aqoon durugsan u leeyahay qaar ka tirsan madaxda kooxaha soomaalida, kuwana ay saaxiibo yihiin. 